1900 (film) - Vikipeedia, vaba entsüklopeedia

# 1900 (film)

###

1900 (ka Novecento, eesti keeles on kasutatud ka pealkirja XX sajand) on Bernardo Bertolucci 1976. aastal valminud suurfilm. See originaalis peaaegu kuuetunnine film käsitleb kahe sõbra elu Itaalia poliitilistes tõmbetuultes 20. sajandi esimesel neljakümneviiel aastal.

Alfredo (Robert de Niro) ja Olmo (Gérard Depardieu) sünnivad samal päeval aastal 1901, kuid erineva sotsiaalse staatusega peredes. Alfredo on viinamarjaistanduse omaniku poeg, samas kui Olmo isa töötab selles istanduses. Neist saavad ometigi sõbrad. Kogu filmi tegevus toimubki selles istanduses ja selle lähedases külakeses. Istandus ja küla kujutavad endast Itaaliat, erinevad tegelased erinevaid ühiskonnaklasse. Pärast Esimest Maailmasõda nende sõprus jätkub, kuid tasapisi tõstab maal (Itaalias) pead fašism. Alfredo valibki fašismi, samas kui Olmo liitub kommunistidega.

See film, mis ei ole mõeldud meelelahutuseks ja nõuab teadmisi Itaalia lähiajaloost, pakub visuaalset naudingut ja tekitab vaidlusi. Selle poliitilise filmi muudavad suhteliselt lihtsast süžeest hoolimata nauditavaks elamuseks suurepärased itaalia, prantsuse ja ameerika näitlejad.

### [redigeeri] Tegijad

- Režissöör: Bernardo Bertolucci
- Stsenaarium: Frano Arcalli, Bernardo Bertolucci, Giuseppe Bertolucci
- Operaator: Vittorio Storaro
- Helilooja: Ennio Morricone
- Osatäitjad: Robert de Niro, Gérard Depardieu, Dominique Sanda, Francesca Bertini, Laura Betti, Werner Bruhns, Stefania Casini, Sterling Hayden, Anna Henkel, Ellen Schwiers, Alida Valli, Romolo Valli, Bianca Magliacca, Giacomo Rizzo, Pippo Campanini, Burt Lancaster, Donald Sutherland, Francesca Bertini ja teised.
- Produtsent: Alberto Grimaldi

### [redigeeri] Filmi alternatiivsed pealkirjad

- "1900 - Gewalt, Macht, Leidenschaft" Saksamaal esimese osa pealkiri
- "1900 - Kampf, Liebe, Hoffnung" Saksamaal teise osa pealkiri
- "Nineteen Hundred" USA alternatiivpealkiri
- "Novecento" Itaalias

Välja otsitud andmebaasist "http://et.wikipedia.org../../../1/9/0/1900_%28film%29.html"

Kategooriad: Filmid

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Français
- Italiano
- עברית
- 日本語
- Русский